IN HERINNERING AAN JACK
Jack was ‘n German Shepherd dog van Witfield
Oktober 2002 – 27 Desember 2019
“Jy was ons groot gees, die huis is nou leeg sonder jou. Jy is van ons af weg gevat & ons mis jou baie. Jy was ons beskermengel & nou kyk jy na ons van bo uit hondehemel. Dankie vir al die wonderlike tye saam!”
Dankie dat jy jou lewe met ons gedeel het. Nou kan jy saam met die engele slaap!
Met innige meegevoel vir die Robus familie.
Jackie was ‘n Jack Russell Terrier van Elarduspark
2008 – Januarie 2020
“My hart is gebreek. ‘n Pyn so werklik ek voel ‘n verlies tot diep in my siel. ‘n Verlies van iets so geliefd & goed, ‘n verlies so intens daar lyk geen einde te wees. ‘n Vriend so lojaal, so toegewyd, so perfek, beter as wat enige mens kon voorsien. Waar jy die ewigheid in vaar, sal elke herinnering van jou, my geliefde vriend, vir ewig hier in my hart brand.”
Mag jou liggie helder skyn vir ewig & ewig. Nou kan jy rond hardloop in die hemel, soveel as wat jy wil!
IN HERINNERING VAN JAKE
Jake was ‘n Kat van Erasmia
“Lewe jou lewe, my engeltjiekind.
Altyd gerus, ek is daar in die wind.
Jy kan my nie sien nie.
Maar ek dink tog jy ken my.
Altyd gerus in die weer en die wind.
Lewe jou lewe, my engeltjiekind.”
*Lirieke deur Richard van der Westhuizen*